OBAVIJEST RODITELJIMA/SKRBNICIMA

Poštovani roditelji/skrbnici,
ovim putem želimo vas upoznati s odredbama Zakona o sigurnosti prometa na cestama koje se odnose na upravljanje električnim romobilima, odnosno osobnim prijevoznim sredstvima.
Sukladno Zakonu o sigurnosti prometa na cestama, osobnim prijevoznim sredstvima, među koja se ubrajaju i električni romobili koji ispunjavaju zakonom propisane uvjete, u prometu smije upravljati osoba koja je navršila 14 godina.
Slijedom navedenog, osobama mlađima od 14 godina nije dopušteno upravljati električnim romobilom u prometu na cesti.
Posebno napominjemo da je za vrijeme vožnje osobnog prijevoznog sredstva obvezno korištenje zaštitne kacige, a vozači su dužni pridržavati se svih ostalih pravila i obveza propisanih Zakonom o sigurnosti prometa na cestama.
Iako su razrednici upoznali učenike sa svime gore navedenim, radi zaštite sigurnosti učenika te prevencije mogućih nezgoda, molimo vas da kao roditelji/skrbnici upoznate svoje dijete s navedenom zakonskom obvezom te apeliramo da ne dopuštate djetetu mlađem od 14 godina upravljanje električnim romobilom u prometu.
Škola ovom obavijesti želi dodatno pridonijeti sigurnosti svojih učenika i njihovom odgovornom ponašanju u prometu.
Molimo vas da svojim potpisom potvrdite da ste ovu obavijest primili na znanje i pročitali te da ste upoznati s navedenom zakonskom obvezom.
_____________________________________________________
(mjesto i datum)
IME I PREZIME UČENIKA:

RAZRED:

IME I PREZIME RODITELJA/SKRBNIKA:

IZJAVA RODITELJA/SKRBNIKA
Potpisom potvrđujem da sam primio/la na znanje ovu obavijest, da sam upoznat/a s odredbom prema kojoj osoba mlađa od 14 godina ne smije upravljati električnim romobilom, odnosno osobnim prijevoznim sredstvom u prometu na cesti te da ću o navedenoj obvezi upoznati i svoje dijete.
Potpis roditelja/skrbnika:

